เคยอ่านเจอในเฟสบุ๊คว่าตอนนี้มีโปรโมชั่น 299 บาท เราเลยมาจัดเลยค่ะที่เดอะมอลล์บางแค แต่ก็มีคนบอกอีกว่ามันไม่ค่อยเวิร์คน้าา แต่ไหนๆแล้ว เราก็ยังไม่เคยทานมิยาบิเลย ก็ขอพิสูจน์หน่อยแล้วกันค่ะ

พนักงานให้นั่งโต๊ะกลมด้านในสุด บรรยากาศในร้านดูโหวงๆ ลูกค้าไม่แน่นมาก แอร์ค่อนข้างร้อน อับๆนิดนึงเหมือนไม่ค่อยระบายลมค่ะ

จากนั้นพนักงานมารับออเดอร์ เสิร์ฟไวดีค่ะ แต่เตาปิ้งไม่ร้อนเลย ปิ้งตั้งนานกว่าจะสุก ราคา299จะมีแต่เนื้อหมูนะคะ เนื้อวัวไม่มี ที่เราทานคุณภาพของอาหารโอเคค่ะ อาจจะไม่สดมาก แต่ว่าก็ไม่ได้มีกลิ่นหรือว่าสีไม่สวยแต่อย่างใด 

อาหารทานเล่น เช่น เกี๊ยวซ่า อร่อยดีนะคะ ทอดมาร้อนๆ ส่วนกุ้งเทมปุระ แป้งค่อนข้างหนาทีเดียวเชียว มีชิ้นนึงมีแต่แป้งทอดล้วนๆเลย โดยรวมเรื่องอาหารโอเคดีค่ะ รับได้

แต่เรื่องการบริการและความสะอาด เราว่าควรปรับปรุงขึ้นอีกนิดนะคะ คือเราทานได้ถึง21.15น. พนักงานก็ไม่ได้ไล่อะไรนะคะ เหมือนกำลังเก็บล้างทำความสะอาดกันในครัวมากกว่า แล้วบางคนก็เดินออกมารับออเดอร์ลูกค้าหรือว่าเก็บเตาด้วยเท้าเปล่าๆ ไม่ใส่รองเท้าอะไรเลย ที่พื่นนี่เป็นรอยเท้าน้ำย่ำไปตามทางเลย แล้วกว่าจะมาเก็บจานอาหารที่ใช้แล้วบนโต๊ะคือนานมาก จนกองสูงใหญ่ถึงจะมาค่ะ ส่วนเรื่องความสะอาดทั้งบนโต๊ะ เครื่องปรุง อยากให้มีภาชนะที่มีฝาปิดและมีช้อนตักแยกของ จะได้ไม่ต้องปนกัน นอกจากนี้อยากให้อากาศถ่ายเทภายในร้านดีกว่านี้ค่ะ นั่งอยู่ได้กลิ่นอะไรไม่รู้บ้างปนกันเต็มไปหมด

ปล.พนักงานผู้หญิงบริการดีนะคะ โดยรวมก็โอเคอยู่ รับได้